# Natalie Talmadge

Natalie Talmadge (Brooklyn, New York, AEB, 1896ko apirilaren 29a – 1969ko ekainaren 19a) zinema mutuko aktore eta gidoilari estatubatuarra izan zen. Ezaguna da Passion Flower (1921), La ley de la hospitalidad (1923) eta The Love Expert (1920) filmeetan egindako lanarengatik. Norma eta Constance Talmadge zinema izarren ahizpa da. Buster Keatonekin ezkonduta egon zen eta 1923an erretiratu zen zinema mundutik.

## Bizitza

Talmadge Brooklynen (New York) jaio zen. Gurasoak Margaret L. "Peg" eta Frederick O. Talmadge izan ziren. Norma Talmadgeren ahizpa zaharrena zen, eta Constance Talmadgeren ahizpa gazteena, zinema aktore arrakastatsuak bilakatu zirenak.
Natalie, Constance, eta Norma Talmadge ahizpak eta Peg ama Fred aita alkoholikoak utzi zituen XIX. mendearen amaierako data esanguratsu batean: Eguberri egunean. Horixe izan zen berak eta bere ahizpek modelo eta aktore lana bilatzearen arrazoia, eta Normak lortu zutena.

### Ibilbidea

David Wark Griffith-en Intolerance (1916) lanean agertu zen, The Passion Flower (1921) bere ahizpa Normarekin, eta Buster Keatonen Our Hospitality (1923) filmean, bere azken agerpena zineman.

### Ezkontza eta seme-alabak

Natalie Talmadge Buster Keaton aktorearekin ezkondu zen 1921eko maiatzaren 31n, bere ahizpa Normaren etxean, Baysiden, Queensen. Bera erromatar katolikoa zen, baina ezkontza zeremonia zibila izan zen.
Bi seme-alaba izan zituzten: Joseph Talmadge Keaton eta Robert Talmadge Keaton. Bikoteak luxuzko bizimodua izan zuen Beverly Hillsen (Kalifornia), eta Nataliek dirutzak gastatzen zituen arropetan. Bigarren semea jaio ostean, berak erabaki zuen seme-alaba gehiago ez izatea, eta, ondorioz, bikotea gela bereizietan bizi izan zen. Keatonek onartu egin zuen, eta diskrezioari eutsiko ziola adostu zuten.
Ezkontzaren amaieran, Keatonen karrera ahultzen hasi zen, Joseph M. Schenckekin zuen kontratua Metro-Goldwyn-Mayerri saldu ziotela eta. Bikotearen dibortzioa behin betikoa izan zen 1933ko abuztuaren 10ean, Talmadgek bere seme-alaben izenak aldatu zituen "Talmadge"-ra, eta aitarekin harremanik izaten ez zien utzi. 1942ko uztailean, Robertek (18 urte) eta Josephek (20 urte) legezko egin zuten abizen aldaketa, amak eskaera judizial bat irabazi eta gero.

### Azken urteak eta heriotza

Natalie Talmadge osasunez makal ibili zen azken urteetan, eta Santa Monica Convalescent Homen bizi izan zen. 1969ko ekainaren 19an hil zen Santa Monica Ospitalean. Hollywood Forever Cemetery-ko Talmadge Room-eko Abbey of the Psalms-en dago lurperatuta.

## Filmografia

| Urtea | Filma | Papera | Oharrak |
| 1916 | Intolerance | Hareneko gogokoena | Egiaztatu gabe |
| 1917 | His Wedding Night | Linda andrea autoan | Short, uncredited |
| 1917 | A Country Hero | Ezezaguna, bigarren mailako papera | Film laburra, film galdua, egiaztatu gabea |
| 1918 | Out West |
| 1919 | The Isle of Conquest | Janis Harmon | Film galdua |
| 1919 | The Fall of Babylon | Hareneko gogokoena | Artxiboko materiala, egiaztatu gabe |
| 1920 | The Love Expert | Dorcas Winthrop | |
| 1920 | Yes or No? | Emma Martin | |
| 1921 | The Haunted House | Emakume banku-bezeroa zorabiatuta | Short, uncredited |
| 1921 | The Passion Flower | Mirariak | |
| 1923 | Gure Ospitalea | Virginia Carfield | Zinemako azken papera |
| 1924 | Screen Snapshots, Serieak 5, 1 | Bera | Film laburra |
| 1939 | Screen Snapshots Seriak 18, 12 | Bera | Film laburra |

## Erreferentziak

* 1 2 (Ingelesez) «Natalie Talmadge | Actress, Writer» IMDb (Noiz kontsultatua: 2024-10-01).
* ↑ «The Talmadge Sisters – Women Film Pioneers Project» wfpp.columbia.edu (Noiz kontsultatua: 2024-10-01).
* 1 2 3 Smith, Imogen Sara (2008). Buster Keaton: The Persistence of Comedy. Gambit Publishing. p. 140. ISBN 0967591740. Consultado el 20 de octubre de 2019.
* ↑ Robert Talmadge, Social Security Death Index via ancientfaces.com, 7 de diciembre de 2015
* ↑ Gets Final Decree From Keaton. 11 de agosto de 1933, 18 or. Txantiloi:ProQuest.
* ↑ "Keaton Sons Change Names to Talmadge" ladailymirror.com (30 de junio de 2012); consultado el 26 de octubre de 2021
* ↑ Deaths Elsewhere: Natalie Talmadge. 20 de junio de 1969, 20 or..

## Bibliografia

* Smith, Imogen Sara (2008). Buster Keaton: The Persistence of Comedy. Gambit Publishing. ISBN 978-0-9675917-4-2.
* Marion Meade (1995), Buster Keaton: Cut to the Chase, ISBN 0-306-80802-1 ISBN 0-306-802-1.
* 1900 United States Federal Census, Brooklyn Ward 8, Kings, New York; Roll T623_1047; Page: 4B; Enumeration District: 109.
* 1910 United States Federal Census, Brooklyn Ward 29, Kings, New York; Roll T624_982; Page: 13B; Enumeration District: 933; Image: 948.

## Kanpo estekak

* Natalie Talmadge Internet Movie Databaseren webgunean (Ingelesez)
* Natalie Talmadge at Virtual History
* Datuak: Q444788
* Multimedia: Natalie Talmadge / Q444788